Benvolgudes famílies,

Us informem de les properes eleccions al Consell Escolar.

El Consell Escolar **és l’òrgan de participació de la Comunitat Educativa en el govern del centre.** En el consell escolar hi ha representats tots els col·lectius que intervenen en la comunitat educativa: direcció, professorat, alumnat, famílies, personal d’administració i serveis, representant de l’ajuntament .

En els centres públics, la funció principal del consell escolar és participar en la presa de decisions en relació amb aquells temes importants per al funcionament i l'organització del centre: el projecte educatiu, la programació general, la gestió econòmica, etc.

Els membres del consell escolar són elegits per un període de quatre anys i es renoven per meitats cada dos anys.

A la secció d’institut Les Margues cal elegir **3 professors, un pare/mare, 2 alumnes i 1 representant del personal d’administració i serveis (PAS)**

Per tal de garantir aquesta renovació, **és imprescindible que es presentin candidatures dels diferents sectors a renovar.**

Per a mes informació podeu accedir al següent enllaç: <http://familiaiescola.gencat.cat/ca/recomanacions/recomanacions/eleccions_als_consells_escolars/>

**Calendari:**

* **5 de novembre**, publicació de censos de pares/mares i alumnes a la vitrina d’anuncis de l’institut. Qualsevol error detectat pot ésser reclamat els dies 6,7 i 8 de novembre.
* **Del 6 al 15 de novembre**, presentació de candidatures dels diferents sectors. Full de sol·licitud a la secretaria del centre.
* **9 de novembre, a les 12h** sorteig per designar els vocals de les meses electorals.
* **13 de novembre,** constitució de les meses electorals.
* **14 de novembre,** publicació de censos definitius.
* **20 de novembre,** publicació de candidatures.
* **21 de novembre,** últim dia per a la presentació de sol·licituds per actuar de supervisor del sector pares/mares o d’alumnat.

**Votacions:**

* **Professorat:** 26 de novembre a les 15:30, a l’aula de música
* **Pares/mares:** 27 de novembre de 18:00 a 20:00 h, a l’aula de música de l’institut
* **Alumnes:** 27 de novembre de 10:15 a 11:15, al passadís 1r i 2n pis
* **PAS:** 27 de novembre a les 12:30 a Secretaria

Donada la importància que el Consell Escolar té com a òrgan de participació, us convidem a participar-hi activament i agraïm per endavant la vostra col·laboració.

**El Consell Escolar som tots, feu forta la vostra representació !!!**

Rebeu una cordial salutació,

La direcció